Euroopa Ravimiameti juures tegutsev Inimravimite Komitee (CHMP) hindas Soomes ilmnenud narkolepsia juhtumeid lastel ja noorukitel ning nende võimalikke seoseid Pandemrix'iga. Komitee jõudis järeldusele, et ilmnenud andmed täiendavad varasemaid kahtlusi, aga olemasolevate andmete alusel ei ole siiski võimalik põhjuslikku seost Pandemrix'i ning narkolepsia vahel kindlaks teha. Oodatakse täiendavate analüüside  ning uuringute tulemusi.